Jamajka paŭrako

Jamajka paŭrako (Siphonorhis americana) estas (aŭ estis) specio de kaprimulgoj en la kaprimulga familio Kaprimulgedoj, endemio de Jamajko kiu ne estis registrita ekde 1860.Dreelin, A. (2020). Jamaican Pauraque (Siphonorhis americana), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 13an de Oktobro, 2021

Taksonomio kaj sistematiko
La unuan formalan priskribon de la Jamajka paŭrako faris la sveda natursciencisto Carl Linnaeus en 1758 en la deka eldono de sia Systema Naturae laŭ la dunoma nomo Caprimulgus americanus. Ĝi estis iam konsiderita samspecia kun la nura alia vivanta specio en sia genro, nome la Eta paŭrako (Siphonorhis brewsteri). Ĝi estas monotipa.


Aspekto
La jamajka paŭrako estas konata nur el tre malmultaj specimenoj, el kiuj la plej lastatempa estis kolektita meze de la 19-a jarcento. Ĝi estas 23 ĝis 25 cm longa. La supraj partoj de la masklo estas ruĝbrunaj kun nigretaj strioj. Ĝi havas malfortan ruĝbrunan flavbrunan kolumon sur la malantaŭa kolo. La mentono kaj supra gorĝo estas ruĝbrunaj, la malsupra gorĝo estas klare blanka, la brusto ruĝbruna kun malforta mallarĝa bruna strieco, kaj la ventro kaj flankoj flavecbrunaj kun brunaj strioj kaj grandaj blankecaj makuloj. La vosto estas plejparte ruĝecbruna kun brunaj makuloj kaj strioj; ĉiuj krom la centraj plumoj havas blankajn pintojn. La ino similas al la masklo, sed iom malpli ruĝecbruna ĝenerale; ĝiaj subaj partoj estas pli forte makulecaj kaj la pintoj de la vostoplumoj estas sablokoloraj. Ĝi posedis apartajn 2 mm longajn tubajn naztruojn, kiuj diferencigis ĝin de siaj parencoj sur la kontinento.

Distribuado kaj habitato
La malmultaj specimenoj de jamajka paŭrako el konataj lokoj estis kolektitaj sur la suda flanko de la insulo. Ĝi estis priskribita kiel malofta ĝis loke neofta dum la unua duono de la 19-a jarcento. La vivejoj en la suda flanko de Jamajko inkluzivis malaltajn sekajn kalkoŝtonajn arbarojn, duonmalfermajn arbarojn kaj malferman kamparon.

Kutimaro
Manĝado
Oni supozas, ke la Jamajka paŭrako estis noktula aera insektovorulo kiel la Eta paŭrako.

Reproduktado
Oni supozas, ke la Jamajka paŭrako demetis siajn ovojn sur la tero sen nesto kiel la Eta paŭrako.

Voĉo
La kolektantoj ne priskribis la voĉojn de la Jamajka paŭrako.

Statuso
La IUCN taksis la jamajkan paŭrakon kiel Draste Endanĝerigitan (Eble Formortintan). La Internacia Ornitologia Komitato (IOC) kaj la taksonomio de Clements konsideras ĝin sendube formortinta.Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021

 Referencoj 

Eksteraj ligiloj

BirdLife Species Factsheet.

Kategorio:Kaprimulgoformaj
Kategorio:Birdoj de Karibio